Қазақстан мен Өзбекстан өнеркәсіп орталығын құрмақ
"Қазақстан мен Өзбекстан өнеркәсіп орталығын құрмақ" | "https://abai.kz/post/165644"
TITLE: Қазақстан мен Өзбекстан өнеркәсіп орталығын құрмақ
URL: https://abai.kz/post/165644
META: "Қазақстан мен Өзбекстан өнеркәсіп орталығын құрмақ" | "https://abai.kz/post/165644"
DATE: 27.02.2023
AUTHOR(s): Abai.kz
TOTAL WORDS: 205
TEXT: ҚР Премьер-Министрінің орынбасары – сауда және интеграция министрі Серік Жұманғарин мен ӨР Премьер-Министрінің орынбасары Жамшид Ходжаев Қазақстан Президентінің желтоқсандағы Өзбекстанға сапары аясында қол қойылған инвестициялық келісімдер мен сауда келісім-шарттарын іске асыруды талқылады, деп хабарлайды primeminister.kz. Қазақстан мен Өзбекстан шекарасында «Орталық Азия» халықаралық өнеркәсіптік ынтымақтастық орталығын құру қолға алынып отыр. Нысанды «Атамекен» (Қазақстан) және «Гүлстан» (Өзбекстан) халықаралық өткізу бекеттерінің аймағында салу болжанып отыр. «Инвестициялық келісімге қол қоюды жеделдететін боламыз. Жобаға елеулі қызығушылық күтілуде», — деді Серік Жұманғарин кооперациялық жобалардың іске асырылу барысына мониторинг жүргізу және импортты алмастыру бойынша жүйелі жұмыс жүргізу жөніндегі жұмыс тобының бірінші отырысына қатысушыларға. ҚР вице-премьері өзбек серіктестеріне Қырғызстанмен шекарада осындай сауда-логистикалық хаб салу туралы айтып, Өзбекстаннан келген инвесторлар мен кәсіпкерлерді осы жобаға қатысуға шақырды. Өз кезегінде Өзбекстан Премьер-Министрінің орынбасары Жамшид Ходжаев оны бірлесіп іске асыруға қызығушылық білдірді. Сондай-ақ кездесуде тараптар алмастырылатын өнімді жүйелі жеткізуді ұйымдастыру үшін бірлескен сыртқы сауда компаниясын құру тұжырымдамасын бекітті. Жұмыс тобының қатысушылары энергетика, көлік, ауыл шаруашылығы, электротехника өнеркәсібі және машина жасау, инфрақұрылымдық құрылыс, фармацевтика, химия салалары саласындағы кооперациялық және инвестициялық жобалардың орындалуын қарастырды. Іске асыру барысында олардың кейбіреулері өзгерістер енгізуді талап етті. Кооперациялық жобалардың іске асырылу барысына мониторинг жүргізу және импортты алмастыру бойынша жүйелі жұмыс жүргізу жөніндегі қазақ-өзбек жұмыс тобының келесі отырысы 2023 жылғы наурызда Шымкентте өтеді. Abai.kz
